**Informe del projecte UP**

**1. Expliqueu com us heu repartit la feina en el grup (tots heu fet de tot, us heu repartit documents, etc.). Sigueu tan precisos com sigui possible.**

Durant el transcurs del projecte ens hem repartit la feina a fer de cada setmana individualment o en grups de 2, permetent així una millor autonomia i paral·lelització del treball. Ens hem ajudat mitjançant diferents eines de comunicació per coordinar-nos millor durant el període no lectiu.

**2. Estimeu el percentatge de treball de cada membre del grup sobre el total.**

Considerem que tots els membres del grup s’han esforçat per aportar el millor d’ells mateixos i que la feina s’ha realitzat, en gran mesura, equitativament. Per tant, creiem que tots els membres mereixem el mateix percentatge de treball.

**3. Expliqueu quina metodologia de treball col·laboratiu heu usat (reunions presencials? eines software? skype?…).**

La feina s’ha realitzat mitjançant reunions setmanals, alguna reunió puntual fora de l’horari setmana establert i diferents eines software de comunicació i repartiment de tasques com són *Whatsapp* i *Trello*. Addicionalment s’ha utilitzat Git que permetia un bon seguiment de la feina realitzada per cada membre de l’equip.

**4. Expliqueu breument com heu considerat les dues competències transversals de l’assignatura (competència G1.3 i competència G2.2).**

G1.3: Creiem que l’aplicació en si ens ha permès desenvolupar el nostre caràcter més innovador i creatiu en el disseny de funcionalitats del sistema. A més a més, la realització del treball ha comportat un creixement del sentiment individual d’emprenedoria per a la realització de projectes futurs.

G2.2: La realització del projecte, ens ha fet veure diversos aspectes socials i legals que cal contemplar durant la realització d’un projecte software. A més a més, la temàtica del projecte ens ha fet veure una vessant social del treball com a informàtics que creiem molt positiva per al creixement individual com a persones.

**5. Expliqueu quines dificultats heu trobat en el desenvolupament del projecte.**

En un principi, alguns membres van tenir dificultats amb l’adaptació al sistema git. A més a més, al principi va haver-hi algunes discordances respecte a la interpretació de l’objectiu del projecte.

Tot i així, tots els problemes es van resoldre ràpidament i el projecte va avançar pròsperament.

**6. Expliqueu l’aspecte que us ha agradat més i el que us ha agradat menys del projecte.**

Un dels aspectes que considerem que ens ha agradat més i que podem considerar més útils ha estat la realització dels càlculs d’estimació de temps i esforç per calcular els temps límit d’un projecte i el seu pressupost.

El que menys ens ha agradat ha estat haver de definir amb força exactitud els requisits de qualitat del sistema.

**7. Valoreu l’aspecte del vostre projecte que penseu que us ha quedat millor, i l’aspecte del què esteu menys satisfets amb la vostra feina.**

En general, estem molt satisfets amb els resultats obtinguts i considerem que hi ha molts aspectes a considerar de cara a escollir-ne un com a millor i pitjor. Tot i així, creiem que la part de càlcul d’esforç i temps ens ha quedat força bé i que la part de casos d’ús i el seu diagrama corresponent es podria haver realitzat una mica millor.